Titus Quinctius L.f. Capitolinus Barbatus

Titus Quinctius L.f. Capitolinus Barbatus (nescimus, quando natus quandove mortuus sit) senator Romanus saeculi quinti a.C.n. erat.

Familia
Pater eius quidam Lucius, frater Lucius Quinctius Cincinnatus dictator ac consul, filius Titus Quinctius T.f. Capitolinus Barbatus, consul anni 421 a.C.n. fuit.

Cursus honorum
Titus Quintius sexies consul rei publicae Romanae erat. Primum anno 471 a.C.n. inter certamina ordinum electus est. Una cum collega Appio Claudio contra legem a tribuno plebis Volerone Publilio rogatam, qua tribuni plebis comitiis tributis creandi essent, certavit; sed cum Appius Claudius vim contra legem Publiliam pararet, Quinctius concordiam adipsci conatus est, ut lex acciperetur. Eodem anno contra Volscos feliciter certavit, cum collega a militibus suis relictus contra Aequos cladem accipitTitus Livius II 56-59. Anno 468 a.C.n. iterum consul electus iterum contra Volscos pugnavit et triumvir agris dandis assignandisque colonias in agro Antii deduxitTitus Livius, ab urbe condita II 64-65. Anno 465 consul III erat et contra Aequos certavit quod bellum et anno proximo proconsul gessit et Spurium Furium Medullinum consulem liberavit, qui ab Aequis circumventus erat. Anno 465 a Quinctio et census actus est: Fuerunt tum 104714 cives RomaniLivius III 3,9. Anno 458 quaestor erat et anno 446 consul IV. Eo anno collegae Agrippae Furio Fuso auxilium tulit, qui insidiis Aequorum captus eratop. cit. III 66. Anno 444 a.C.n. interrex erat. Anno 443 consul V concordiam ordinum domi petebatop. cit. IV 10, 8-9, cum Marcus Geganius M.f. Macerinus collega bellum contra Volscos gessit et triumphator Romam rediit. Anno 439 denique consul VI erat. Hoc anno coniurationem Spurii Maelii detexit et dictaturam Lucii Quinctii Cincinnati a senatu impetravitop. cit. IV 13,6. Anno 438 iterum milites in Etruscos duxit.

Notae

Categoria:Nati saeculo 6 a.C.n.
Categoria:Senatores
Capitolinus Barbatus, Titus
Categoria:Interreges
Categoria:Mortui saeculo 5 a.C.n.